**LIKOVNO SNOVANJE**

KONTRAST BARVNE KOLIČINE

Pozdravljeni učenci in učenke.

Še vedno rešujemo likovno nalogo na navedeno temo.

Pri kontrastu barvnih količin gre za odnos med velikostmi različnih barvnih ploskev na sliki. Enako velike barvne ploskve različnih barv ne delujejo enako. Na primer rumena deluje močneje kot vijolična, zato moramo zmanjšati količino rumene v primerjavi z vijolično, če želimo doseči skladnost in ravnovesje. Barvna teorija za posamezne barve določa, kolikšen del vsake barve je potreben za uravnoteženo kompozicijo. Pri komplementarnih dvojicah je delež takšen:

rumena : vijolična = 1/4 : 3/4

oranžna : modra = 1/3 : 2/3

rdeča : zelena = 1/2 : 1/2

Če poenostavimo lahko rečemo, da je količina svetlih in toplih barv manjša od količine temnih in hladnih barv, za dosego količinskega barvnega ravnovesja v likovnem delu.

Pri praktičnem delu uporabite katerokoli likovno tehniko (kolaž papir, barvice, tempera…) in katerikoli motiv (pokrajina, žival, tihožitje, barvne ploskve, cvetje, domišljijski svet…) z upoštevanjem kontrasta barvne količine kot je navedeno. Nalogo izvajate na risalnem listu, ali na kakšni drugi beli podlagi.

Pošljite mi izdelke na vpogled, kdor tega še ni storil, najkasneje do 15. 5. 2020.

Obilo zadovoljstva pri ustvarjanju vam želim.

Učitelj Milan Kastelic